## ***PRIOPĆENJE ZA MEDIJE***

*Split, 26. kolovoza 2020. godine*

***OBAVIJEST OTOČANIMA-UVEDEN SUSTAV KONTROLE KORIŠTENJA OTOČNE ISKAZNICE RADI SPRJEČAVANJA ZLOUPORABE ISTE***

Agencija za obalni linijski pomorski promet (dalje Agencija) obavještava korisnike otočnih iskaznica da je zakonskim izmjenama, odnosnoZakonom o prijevozu u linijskom i povremenom obalnom pomorskom prometu (NN 33/06, 38/09, 87/09, 18/11, 80/13, 56/16 i 121/19), omogućena uspostava sustava kontrole nad korištenjem otočne iskaznice te prijava uočenih nepravilnosti Ministarstvu mora, prometa i infrastrukture (dalje Ministarstvo).

Agencija je u postojeći sustav kojim se prati izdavanje i korištenje otočnih iskaznica za povlašteni prijevoz uvela mehanizam koji će obavještavati o mogućim zlouporabama otočne iskaznice.

Uočeni slučajevi zlouporabese odnose na kupnju više karata istom otočnom iskaznicomkoje se koriste na istom putovanju ili na različitim putovanjima istovremeno, korištenje više jednosmjernih povlaštenih putovanja bez povratka na otok/kopno i slično, odnosno povlaštene karte se kupuju i koriste za osobe ili vozila koje ne ostvaruju prava na povlašteni prijevoz.

Agencija ovim putem obavještava korisnike da će uočene pojedinačne slučajeve zlouporabe koje sustav detektiradostavljati na daljnje postupanje Ministarstvu. Ministarstvoće po utvrđenoj zlouporabi, a sukladno zakonskim odredbama, rješenjem onemogućiti korištenje prava na povlašteni prijevoz korisniku na razdoblje od šest mjeseci, a u slučaju utvrđene ponovljene zlouporaberješenjem trajno oduzeti prava na povlašteni prijevoz.

Također, želimo skrenuti pozornost korisnicima da u slučajevima gubitka povlaštene putne karte istu trebaju kod brodara stornirati, a u slučaju gubitka otočne iskaznice potrebno je obavijestiti Agenciju kako bi se ista deaktivirala te time spriječila moguća zlouporaba.

Ovi putem apeliramo na korisnike da savjesno koriste prava koja su im omogućena otočnom iskaznicom za povlašteni prijevoz putnika i vozila.

***Agencija za obalni linijski pomorski promet***